192 NOVUM ORGANUM. 



IV. 



Ad opera nil aliud potest homo, quam ut cor 

 pora naturalia admoveat et araoveat : reliqua natura 

 intus transigit. 



v. 



Solent se immiscere naturae (quoad opera) me- 

 chanicus, mathematicus, medicus, alchymista, et 

 magus : sed omnes (ut nunc sunt res) conatu levi, 

 successu tenui. 



VI. 



Insanum quiddam esset et in se contrarium ex- 

 istimare ea, quae adhuc nunquam facta sunt, fieri 

 posse, nisi per modos adhuc nunquam tentatos. 



VII. 



Generationes mentis et manus numerosae admo- 

 dum videntur in libris et opificiis. Sed omnis ista 

 varietas sita est in subtilitate eximia et derivationibus 

 paucarum rerum, quas innotuerunt ; non in numero 

 Axiomatum. 



VIII. 



Etiam opera quae jam inventa sunt casui deben- 

 tur et experientiae, magis quam scientiis : scientiae 

 enim quas nunc habemus, nihil aliud sunt quam 

 quaedam concinnationes rerum antea inventarum ; non 

 modi inveniendi aut designationes novorum operum. 



IX. 



Caussa vero et radix fere omnium malorum in 

 scientiis ea una est; quod dum mentis humanae vires 

 falso miramur et extollimus, vera ejus auxilia non 

 qu 33 ram us. 



